Forsvarsmuseet

Forsvarsmuseet er et norsk museum for militærhistorie. Museet er hovedmuseum i Forsvaret og har holdt til i en gammel arsenalbygning på Akershus festning i Oslo siden 1860.

Historie 

Museet ble opprettet i 1946 da Artillerimuseet (opprettet i 1860) og Intendanturmuseet (opprettet i 1928) ble slått sammen under navnet Hærmuseet. Til å begynne med var museet åpent kun for militærpersonell, men ble åpnet for publikum i 1978 av Kong Olav V under navnet Forsvarsmuseet.

Utstillinger 
Hovedformålet med museet er å vise norsk militærhistorie fra vikingtiden til i dag, og museet består av åtte utstillinger:

 De eldste tider, militærhistorien fra vikingtiden til 1814.
 1814-1905, militærhistorien fra unionen med Danmark ble oppløst i 1814 til den svenske unionsoppløsningen 1905.
 1905-1940, militærhistorien fra 1905 til 1940. 
 62 dager: Militærhistorien under andre verdenskrig i Norge. 
Krigskorset – Norges høyeste utmerkelse 
 Sjøkrigen, militærhistorien fra 1939 til 1945 med fokus på sjøkrigen.
Den kalde krigen
 Kong Harald V – hans arv og gjerning (sommeren 2021)

Minnesmerker 

Utenfor museet står en rekke minnestøtter over soldater fra forskjellige norske avdelinger som har mistet livet i ulike konflikter under og etter andre verdenskrig. Ulike veteranorganisasjoner bekranser monumentene på frigjøringsdagen 8. mai hvert år.  
Minnesmerke over falne i Den norske brigaden i Skottland
Minnesmerke over falne i Kompani Linge og Shetlandsgjengen
Minnesmerke over FN-soldater som har gitt sitt liv i fredens tjeneste i fredens tjeneste i internasjonale operasjoner
Minnesmerke over falne deltakerne i Normash, sanitetsstyrker i Koreakrigen (feltsjukehuset i Korea)
Minnesmerke over polititroppenes falne
Minnesmerke over Tysklandsbrigadenes falne
Minnebauta over Flyvåpnets falne 1940-45
Per Ungs statue av Max Manus, norsk krigshelt (1914–1996) fra andre verdenskrig, plassert ved Artillerimagasinet

Andre museer i Forsvaret 

Hjemmefrontmuseet (Oslo)
Oscarsborg festningsmuseum (Drøbak)
Rustkammeret (Trondheim)
Luftforsvarsmuseet (Bodø)
Bergenhus festningsmuseum (Bergen)
Marinemuseet (Horten)
Forsvarets flysamling (Gardermoen)

Referanser

Eksterne lenker
 

Museer i Oslo
Forsvaret i Oslo
Forsvarets museer
Etableringer i 1946
Museer etablert i 1940-årene
Militærmuseum
Okkupasjonshistoriske museer i Norge